b'\n_START_ARTICLE_\nMaurizio Malvestiti\n_START_SECTION_\nBiografie\n_START_PARAGRAPH_\nN\xc4\x83scut \xc3\xaen Marne (un cartier al ora\xc8\x99ului Filago) \xc3\xaen 1953, a fost botezat \xc3\xaen Biserica parohial\xc4\x83 \xe2\x80\x9eSf. Bartolomeu\xe2\x80\x9d. Maurizio Malvestiti a studiat la Seminarul din Bergamo \xc8\x99i a fost hirotonit preot \xc3\xaen 1977. A continuat studiile teologice la Roma. Din 1978 p\xc3\xa2n\xc4\x83 \xc3\xaen 1994 a fost educator, profesor \xc8\x99i vicerector al Seminarului din Bergamo._NEWLINE_\xc3\x8en 1994 a fost numit func\xc8\x9bionar al Congrega\xc8\x9biei pentru Bisericile Orientale, iar \xc3\xaen 2009 subsecretar al Congrega\xc8\x9biei. \xc3\x8en ace\xc8\x99ti ani el a fost secretarul a trei cardinali-prefec\xc8\x9bi care s-au succedat la conducerea Congrega\xc8\x9biei: Achille Silvestrini, Ignace Moussa I Daoud \xc8\x99i Leonardo Sandri. \xc3\x8en aceast\xc4\x83 perioad\xc4\x83 a fost, de asemenea, rector al bisericii San Biagio (Biserica armenilor)._NEWLINE_La 26 august 2014, la o zi dup\xc4\x83 ce \xc3\xaemplinise 61 de ani, papa Francisc l-a numit episcop de Lodi, \xc3\xaen locul episcopului Giuseppe Merisi, care s-a retras din func\xc8\x9bie din cauza v\xc3\xa2rstei sale \xc3\xaenaintate.'